
Sunt un preot ortodox venit din Franţa 

şi, de aceea, ajungând în România, mă 

aştept a învăţa în primul rând, iar nu a 

da sfaturi duhovniceşti altora. De aceea, 

ceea ce urmează a vă spune este mai 

mult o încurajare, o încercare de a vă 

stimula pentru ceea ce faceţi, şi nu atât 

o transmitere de învăţături de la mine 

/ 

către credincioşi. Voi încerca astfel să 
abordez un subiect oarecum inedit: Tine¬ 
retul ortodox şi societatea modernă. 

Postul Mare este momentul în care se 
cuvine să cugetăm mai cu osârdie asupra 
sensului vieţii noastre şi, îndeosebi, este 
timpul meditării asupra semnificaţiei 
aşa-numitei metanoia, a pocăinţei, a re¬ 
înnoirii vieţii noastre prin lucrarea Du¬ 
hului Sfânt. De aceea, în special în această 
perioadă de penitenţă, se pune problema 
relaţiei dintre tinerii ortodocşi şi Părinţii 
duhovniceşti ai Bisericii. 

De la început vreau să reamintesc 
faptul că această reînnoire spirituală nu 
vizează doar mântuirea noastră indivi¬ 
duală, ci o reînnoire a întregii Biserici, 
mântuirea întregii lumii, a întregii creaţii 


5 



şi, mai ales, societăţii în care noi ne 
aflăm. Duhul Sfânt ne cere astăzi să re- 
înnoim conştiinţa noastră, să o respon- 
sabilizăm în fata tinerilor Bisericii noastre, 
pentru a ajuta oamenii să creadă în 
Hristos. Voi încerca să structurez ideile 
ce am să vi le prezint în trei capitole, 
primul dintre ele abordând problema 
paternităţii, mai exact a sensului pater¬ 
nităţii. Al doilea capitol îl voi consacra 
importanţei responsabilităţii noastre de 
Părinţi în sânul Bisericii, iar în al treilea 
capitol voi încerca să lămuresc ceea ce 
Duhul Sfânt le cere astăzi tinerilor orto¬ 
docşi în viaţa lor. 

Biserica, în zilele noastre, are misiunea 
de a descoperi lumii dragostea cea pă¬ 
rintească a lui Dumnezeu. Citind Sfânta 
Scriptură, vedem că Dumnezeu vorbeşte 
adeseori despre tinereţe. Mai întâi, amin¬ 
teşte despre tinereţea lui Israel, iar aceasta 
ne apare, la o primă vedere, ca o reali¬ 
tate fragilă. In Psalmi se spune undeva 
că inima omului este înclinată spre cele 
rele încă din tinereţe. Un alt psalm vor¬ 
beşte despre greşelile tinereţii, iar Sfântul 
Apostol Pavel, în Epistola a Il-a către 

Timotei, ne îndeamnă să fugim de ispitele, 

de fluctuaţiile ei. 

^ / 

însă, în Sfânta Scriptură, Dumnezeu 
vorbeşte şi despre suferinţa tinereţii. De 
pildă, în Psalmul 87, psalmistul spune: 
„Sărac sunt eu şi în osteneli din tine¬ 
reţile mele" sau, în alt psalm, zice: „Din 
tinereţile mele mă prigonesc cei ce-mi 
voiesc mie rele". Prin urmare, după cum 
am văzut în aceste texte, e limpede măr¬ 
turia că tineretul are nevoie de îndru¬ 
mare părintească, de ocrotire. în Psal¬ 
mul 118, cel mai lung psalm, pe care, 
desigur, îl cunoaşteţi, se pune problema 
modalităţii prin care să ne păstrăm o 
tinereţe curată. 

Al doilea aspect pe care aş vrea să-l 
subliniez e că, în Sfânta Scriptură, tine¬ 
reţea nu e prezentată doar ca o realitate 
fragilă, ci ca o perioadă de dobândire a 
înţelepciunii. Sfânta Scriptură mărturi¬ 
seşte: „Tinereţea îl caută pe Dumnezeu", 
în Cartea înţelepciunii lui Solomon se 
spune: „Din tinereţile mele îl caut pe 
Domnul". în acelaşi timp, din ceea ce 
vedem în Sfânta Scriptură înţelegem că şi 
Dumnezeu îi caută pe tineri. In Psalmul 70, 



psalmistul mărturiseşte Domnului: „Dum¬ 
nezeule, m-ai învătat din tinereţile mele". 
' / / 

în sfârşit, al treilea aspect arătă tine¬ 
reţea ca o realitate deschisă către viitor, 
ca o realitate profetică, aşa cum se spune 
şi în Psalmi că Dumnezeu este Cel care 
ne inspiră. Aceste trei aspecte despre care 
am vorbim le putem descoperi şi în 
cartea Profetului Daniel, în sensul că 
acei trei tineri, care au intrat în cuptorul 
cel cu foc şi au ieşit nevătămaţi, pot fi 
un exemplu pentru tinerii de astăzi. în 
alte texte ale Sfintei Scripturi, cum este, 
de pildă, cartea Profetului Ioil, se afirmă 
că tinerii au revelaţii profetice. 

Psalmul 102 vorbeşte despre reînno¬ 
irea tinereţii poporului lui Dumnezeu, 
prin aceasta înţelegând nu că tinereţea 
este abandonată, ci insistă pe faptul că 
Dumnezeu e părintele său. în afară de 
acest fapt, că Dumnezeu este Părintele 
tuturor, există, în Sfânta Scriptură, şi un 
sens al paternităţii ca realitate educa¬ 
tivă a omului. Spre exemplu, în Consti¬ 
tuţii Apostolice se aduc lămuriri asupra 
acestui aspect, susţinându-se faptul că se 
cuvine ca Biserica să se preocupe de tineri, 
deoarece sunt mai expuşi influenţelor 



de tot felul, după cum atrage atenţia şi 
cartea Profetului Ieremia, în care se spune 
că „omul trebuie să poarte jugul tinereţii 
sale". Dar acest jug semnifică, pe de altă 
parte, supunerea faţă de cuvântul lui 
Dumnezeu. Aceasta înseamnă că, încă 
din tinereţe, noi trebuie să purtăm cu¬ 
vântul lui Dumnezeu şi să transmitem 
acest cuvânt al lui Dumnezeu spre lume. 

Sfântul Apostol Pavel insistă, în Epis¬ 
tola către Efeseni, ca părinţii să-şi educe 
copii în împlinirea cuvântului Domnului. 
Biserica cere celor care au responsabili¬ 
tatea paternităţii să formeze tinerii după 
sfintele porunci date de Domnul. După 
cum am mai spus. Constituţii Apostolice îi 
îndeamnă pe părinţi să-i ajute pe tineri 
să-şi găsească o responsabilitate în cadrul 
comunităţii, dar aceasta se cuvine să fie 
în armonie cu viaţa creştină, cu legea lui 
Dumnezeu. De asemenea, insistă asupra 
faptului că tinerii trebuie să-i respecte 
pe părinţii lor şi pe cei mai în vârstă din 
comunitate. Şi părinţii spirituali ai tine¬ 
rilor, naşii, sunt îndemnaţi să conştien¬ 
tizeze marea responsabilitate ce le-a fost 

încredinţată. 

/ 

în aceeaşi carte. Constituţii Apostolice, 
există o frază în care se afirmă că, dacă 
un părinte nu atenţionează pe un copil 
care greşeşte, mustrându-1, atunci nu-1 
iubeşte cu adevărat. Cei care sunt îndem¬ 
naţi să fie atenţi la educaţia pe care o dau 
copiilor încredinţaţi lor de Dumnezeu nu 
au numai rolul de a învăţa, de a mustra, 
de a-i îndemna sau îndrepta pe aceştia, 
ci au şi rolul de a-i chema, de a-i invita, 
într-un mod responsabil, pe tineri în Bise¬ 
rică, pentru a primi cuvântul adevărului. 

Două exemple găsim în Sfânta Scrip¬ 
tură referitor la acest aspect. Tânărului 
bogat Mântuitorul îi spune: „Vino şi 
urmează-Mi Mie!", iar acelaşi lucru, 
diferit însă ca nuanţă, se observă şi la 
învierea fiului văduvei din Nain, căruia 
Domnul Iisus Hristos îi zice: „Tinere, 
ţie îţi zic: Scoală-te!". Aceeaşi responsa¬ 
bilitate o au şi părinţii duhovniceşti ai 
Bisericii, iar aici mă refer la preoţi şi 
episcopi, cei care trebuie să le spună ti¬ 
nerilor, întocmai precum Domnul: „Ti¬ 
nere, trezeşte-te!". 

Aş vrea să subliniez faptul că, acum, 
aceasta este problema principală a noastră, 
a episcopilor şi preoţilor, şi avem datoria 

să ne rugăm Domnului ca să ne dăru¬ 
iască harul de a putea transmite lumina 
cuvântului lui Dumnezeu în inimile tine¬ 
rilor, pentru ca şi noi să ne bucurăm de 
dragostea cea părintească a Domnului 
nostru. 

Duhul Sfânt ne cere să ne naştem în 
această dimensiune a paternităţii duhov¬ 
niceşti, pentru a deveni părinţi duhov¬ 
niceşti. El a cerut şi cere părinţilor Bise¬ 
ricii trei lucruri. Primul este acela de a 
conştientiza credincioşii despre impor¬ 
tanţa trupului cel sfânt al Bisericii, de 
experienţa ecclesială a trupului tainic al 
lui Hristos. Prin urmare, mai întâi este 
experienţa Bisericii ca trup, ca şi comu¬ 
nitate, în viaţa liturgică, în mişcarea tine¬ 
rilor, apoi vine conştientizarea valorii 
trupului botezat, urmând învăţăturilor 
Sfântului Apostol Pavel, care spune că 
trupul celui botezat este templu al Du¬ 
hului Sfânt. Spre exemplu, castitatea nu 
este întemeiată pe dispreţuirea trupului, 
ci, dimpotrivă, pe sfinţenia trupului celui 
botezat. 

Noi avem un asemenea respect pentru 
trupul celui botezat, încât dăm cinstire 
şi moaştelor, adică trupurilor sfinţilor. 

după trecerea lor la Domnul. Vreau să 
pun accentul pe lucrul acesta, şi anume 
că noi trebuie să conştientizăm întot¬ 
deauna semnificaţia atât de importantă 
a ascezei. Sensul autentic al ascezei creş¬ 
tine este dobândirea Duhului Sfânt. 
Scopul ei este acela de a face trupul 
transparent, pentru ca Duhul Sfânt să 
Se sălăşluiască întru el ca într-un templu 
al Său. 

A doua responsabilitate pe care Duhul 
Sfânt o cere părinţilor noştri este aceea 
a sublinierii importanţei pe care o are 
cunoaşterea tainică a lui Dumnezeu. Cele 
două aspecte sunt foarte ancorate în 
epoca noastră: a da valoare trupului 
este un răspuns pe care ni-1 cer vremu¬ 
rile de astăzi, iar a da importanţă cu¬ 
noaşterii tainice a lui Dumnezeu este 
un răspuns necesar epocii de azi, întrucât 
există numeroase alte orientări spre diverse 
forme de mistică şi spiritualitate. 

Vreau să subliniez aici trei aspecte. 
Primul e acela că noi toţi putem să-L 
cunoaştem pe Dumnezeu prin Duhul 
Sfânt. In al doilea rând. Duhul Sfânt cere 
părinţilor noştri să-i înveţe pe tineri o 
dobândească experienţa rugăciunii. Al 

treilea lucru pe care ni-1 cere Duhul 
Sfânt este acela de a învăţa Sfânta Scrip¬ 
tură şi dogmele Bisericii într-o perspec¬ 
tivă mistică, tainică. Totdeauna se pune 
accentul pe această perspectivă a expe¬ 
rienţei: cum putem, de exemplu, refe¬ 
ritor la de dogma Sfintei Treimi, să 
experiem lucrarea Sfintei Treimi în viaţa 
noastră. 

Duhul Sfânt ne cere să dăm perma¬ 
nent dovadă de o compasiune activă, 

de o atitudine milostivă fată de alţii. 

/ / 

Compasiune înseamnă, în primul rând, 
rugăciune pentru lume, pentru întreaga 
creaţie. în calitate de părinţi, noi trebuie 
să ne rugăm pentru întreaga lume şi 
pentru tineri. Atunci când ne rugăm 
pentru ei, trebuie să-i cerem Domnului 
convertirea lor, apropierea de El, mân¬ 
tuirea lor. 

Activitatea noastră de părinţi şi de 

creştini nu trebuie să se rezume doar la 

rugăciune, ci să conţină şi implicarea 

noastră activă în viata tinerilor care suferă 
/ 

în societatea noastră. Atât în societatea 
românească, cât şi în cea franceză proble¬ 
mele sunt aceleaşi: drogurile, prostituţia. 

sărăcia, mizeria, ignoranţa şi, mai ales, 

necunoaşterea lui Dumnezeu. 

Vreau să vă reamintesc de faptul că 

această atitudine de caritate, de iubire 

dezinteresată faţă de tineri au avut-o şi 

Sfinţii Părinţi ai Bisericii. Această corn- 
/ / 

pasiune activă, pentru noi, preoţii, în¬ 
seamnă, în primul rând, a face pocăinţă 
pentru păcatele lumii. Este responsabi¬ 
litatea noastră să urcăm pe cruce pentru 
izbăvirea lumii. Asta trebuie să facem: 
să ne conştientizăm responsabilitatea 
ce o avem fată de oameni, iar nu să-i 
judecăm. 

Dacă noi, în calitate de episcopi, de 
preoţi, de fraţi mai în vârstă, vom răs¬ 
punde cum se cuvine acestei misiuni, 
ne vom „întineri" în Duhul Sfânt, vom 
dobândi tinereţea veşnică a lui Dum¬ 
nezeu, care se manifestă, în primul rând, 
prin accentuarea sensului persoanei. 

Al treilea punct al acestui cuvânt 
vreau să lămurească, pentru tineri, ceea 
ce Duhul Sfânt cere de la ei. Intr-un text 
din Sfânta Scriptură se spune: „Să te 
bucuri în tinereţile tale, însă totdeauna 

să-ti aduci aminte că această bucurie este 
/ 

văzută de Dumnezeu". Primul lucru pe 

care-1 cere Duhul Sfânt de la noi este să 

urmăm modelele de tinereţe cucernică 

/ 

care sunt în Biserică. 

Există multe modele în Sfânta Scrip¬ 
tură de tineri drepţi şi plăcuţi lui Dum¬ 
nezeu, precum Iosif cel vândut de fraţii 
săi, ori Veniamin, care sunt simboluri 
ale castităţii, ale purităţii şi ale ascul¬ 
tării de Dumnezeu. In Cântarea Cântă¬ 
rilor, de pildă, logodnica este exemplul 
veşnic al tinereţii care-L slăveşte pe Dum¬ 
nezeu, care-L iubeşte pe Dumnezeu. 

Scriptura conţine însă un exemplu 
magnific al tinereţii trăite în puritate şi 
ascultare: Maica Domnului, imaginea 
veşnică a tinereţii creştine. Tripla sa 

feciorie semnifică o sfinţenie care nu 

/ 

îmbătrâneşte. Aici, în Biserica Ortodoxă 

Română, se află o sfântă de care eu sunt 

legat foarte mult. Sfânta Filofteea de la 

Curtea de Argeş, un adevărat model de 

trăire curată a vieţii încă de la o vârstă 
/ 

fragedă. 

Ca model al tinereţii în Sfânta Scrip¬ 
tură II avem pe însuşi Domnul Iisus 
Hristos, Care spune un lucru extraordinar 
tatălui său adoptiv, Iosif, şi Maicii Sale, 
Maria: „în cele ale Tatălui Meu trebuie 

să fiu". Zice aceste cuvinte deoarece este 

Fiul lui Dumnezeu. Eu cred însă că toti 

/ 

tinerii creştini le pot rosti, toţi tinerii 
care cred în Dumnezeu. Pe fiecare dintre 
voi vă îndemn a spune la fel: „în cele 
ale Tatălui meu trebuie să fiu". Deci 
Hristos este Cel care ne dă icoana au¬ 
tentică a ceea ce trebuie să reprezinte 
tinereţea creştină. 

Al doilea lucru pe care Duhul Sfânt 
îl cere de la noi este de să căutăm să 
facem experienţa prezenţei lui Dum¬ 
nezeu. Duhul Sfânt ne cere să nu ne 
mulţumim cu o viaţă religioasă super¬ 
ficială, şi acest lucru se îndeplineşte, în 
primul rând, prin rugăciunea particulară. 
Trebuie să ne rugăm pentru noi, pentru 
lume, având atentia atintită mai ales 
asupra inimii noastre. 

A doua modalitate prin care noi 
putem să ne apropiem de Dumnezeu 
este aceea de a medita asupra cuvân¬ 
tului Său din Sfânta Scriptură. Trebuie 
să ne adunăm pentru a asculta cuvân¬ 
tul Scripturii, cerând de la preot tâlcu- 
irea cea adevărată. Aceasta este datoria 
păstorilor aleşi de Dumnezeu, iar creştinii 
trebuie să le ceară acest lucru, trebuie 

să-i îndemne a le explica Scriptura prin 
cateheze. 

O altă modalitate prin care noi putem 
să facem experienţa apropierii de Dum¬ 
nezeu este să acceptăm lupta cu pati¬ 
mile, lupta duhovnicească împotriva pă¬ 
catului, pentru a dobândi harul Duhului 
Sfânt. De aceea, această luptă spirituală 
este indispensabilă, este entuziasmantă. 
Nu e şi nici nu trebuie să fie proprie 
doar călugărilor din mănăstire, nu este 
doar pentru sfinţii din icoane, ci pentru 
toţi creştinii şi mai ales pentru tineri, 
care pot fi mai entuziaşti, care sunt în¬ 
setaţi de Dumnezeu. 

/ 

Această luptă duhovnicească ne ajută, 
cu timpul, să observăm distincţia care 
există între realitatea fizică şi cea duhov¬ 
nicească. Eu vă asigur că, dacă veţi face 
această experienţă a apropierii de Dum¬ 
nezeu, veţi putea răspunde cum se cuvine 
şi problemelor din lume, ale societăţii 
în care trăim. 

Un alt lucru pe care Duhul Sfânt îl 
cere pentru a ne apropia de El este cel 
de a-i ajuta pe săraci şi pe orice om aflat 
în nevoi. Desigur, există o ispită foarte 
puternică de a te îmbogăţi pentru a te 

bucura. Atât în România, cât şi în Franţa, 

tentatia materialismului este foarte mare. 
/ 

Există, de asemenea, şi chemarea spre 
iubire, prin dăruire, acea vocaţie de a 
salva lumea prin milostivire. In acest 
caz, a sluji pe săraci înseamnă a parti¬ 
cipa activ la problemele societăţii. Fără 
a fi lumeşti, noi trebuie să fim în lume. 
Noi suntem în lume pentru a face să 
biruie principiile evanghelice în ceea ce 
priveşte persoana umană, care este după 
chipul lui Dumnezeu. Săracul este bol¬ 
navul, este şomerul, este chiar igno¬ 
rantul, este omul cel din închisoare şi, 
cel mai important, este Hristos! 

în sfârşit, a-1 sluji pe cel sărac în¬ 
seamnă a ne implica responsabil în 
acţiunea de evanghelizare, de vestire a 
cuvântului lui Dumnezeu, de partici¬ 
pare la dimensiunea apostolică a Bise¬ 
ricii, de ajutare a ceilalalţi să-L cunoască 
pe Dumnezeu, pentru că adevăraţii săraci 
ai timpului nostru, atât în România, cât 
şi în Franţa, sunt cei ce nu-L cunosc pe 
Dumnezeu. 

în sfârşit, eu cred că se conturează 

astăzi un sens ortodox al modernităţii. 

/ 

Paternitatea, slujirea săracilor, experienţa 

apropierii de Dumnezeu - acestea sunt 
lucruri necesare pentru societatea mo¬ 
dernă. Ele vor fi următoarele probleme 
ale lumii viitorului. Trebuie să ştim şi 
să fim siguri că, de fapt, creştinismul 
nu se află în urma lumii, ci este înaintea 
ei, în viitor. Prin iubire noi suntem 
înaintea lumii! Acest lucru trebuie să ne 
dea de gândit şi să luăm în considerare 
faptul că, întotdeauna, se cuvine să 
privim realităţile lumii dintr-o perspectivă 
eshatologică, în viitor. 

Lumea în care noi trăim este una 
limitată în timp. Orice rugăciune, orice 
lucrare pregăteşte A Doua venire a Dom¬ 
nului Hristos şi Judecata Sa milostivă. La 
această Judecată el va spune părinţilor, 
dar chiar şi tinerilor Bisericii: „Cu ce l-ai 
ajutat tu pe fratele tău?". „Gol am fost, 
dar nu M-ai îmbrăcat, însetat am fost şi 
nu Mi-au dat să beau, în temniţă şi n-ai 
venit la Mine" ne va spune, dacă n-am 
fost milostivi în viata noastră. Insă, dacă 
am ştiut să avem „de cei mai mici ai 
săi", ne va zice cu bucurie: „Veniţi, 
binecuvântaţii Tatălui Meu, să moşteniţi 
împărăţia cea gătită vouă!". 

întrebări şi răspunsuri 

Cum este viaţa unui preot ortodox în 
Franţa ? 

în primul rând, fiecare preot are, pe 
lângă slujirea de la altar, un loc de muncă 
diferit, un serviciu, deoarece comunită¬ 
ţile noastre nu pot acorda întregul suport 
financiar pentru familia unui preot. Deza¬ 
vantajul constă în faptul că preoţii de la 
noi nu sunt permanent disponibili pentru 
a sluji comunitatea creştinilor din paro¬ 
hiile lor. Şi pentru credincioşi este greu, 
deoarece nu pot comunica, de multe ori, 
cu păstorii lor la momentul potrivit. Acest 
lucru prezintă însă şi un avantaj, şi anume 
acela că preoţii observă mai bine viaţa 
credincioşilor, problemele lor, având parte 
de aceleaşi încercări şi aceeaşi experienţă 
de viaţă ca şi cei din comunitate. 

Am fost binecuvântat de Domnul să 
slujesc şi într-un liceu pentru tinerii cu 
handicap fizic, fiind profesor de limba 
franceză. în principiu, acest serviciu este 
în acord cu slujirea mea de preot şi îmi 
oferă oportunitatea de a mă întâlni mai 

des cu tinerii şi să fiu, în acelaşi timp, 
disponibil pentru parohie. Prin urmare, 
sunt un caz privilegiat. 

Când şi cum se împărtăşeşte un ortodox 
francez? Există şi influenţe ale altor confe¬ 
siuni în practica liturgică? Cum este privită 
Ortodoxia din Franţa? Cum credeţi că poate 
rezista un tânăr ortodox în Occident? 

în ceea ce priveşte prima întrebare, 
nu se poate spune că există în Franţa 
uniformitate, pentru că Biserica Ortodoxă 

din tara noastră e alcătuită din comuni- 
/ 

tăţi de origine diferită. Există ruşi, sârbi, 
greci, români, georgieni etc. şi toţi alcă¬ 
tuiesc o comunitate. 

Aceste comunităţi de creştini au ajuns 
în Franţa în timpuri diferite şi, adesea, 
sunt legate de mişcări spirituale diferite. 
Există, pot zice, anumite diferenţe între 

o comunitate ce tine de Biserica Greacă 
/ 

şi o alta, care aparţine Bisericii Ruse; ori, 

de pildă, între acestea şi comunitatea 

noastră, ce se supune Patriarhiei Române. 

Primul lucru care se poate spune e 

că există în aceste comunităţi o redesco- 

/ 

perire a Tainei Pocăinţei. Eu spun des¬ 
coperire în sensul unui demers spiritual. 

şi nu doar ca un fel de obligaţie disci¬ 
plinară. Acest fapt este legat de redes¬ 
coperirea spiritualităţii străbune, patris¬ 
tice, care este, în fond, o spiritualitate a 
pocăinţei. 

In ceea ce priveşte împărtăşania, gân¬ 
desc că, astăzi, fiecare preot, păstrând 
unitatea de credinţă cu ceilalţi slujitori 
ai altarului, trebuie să aibă o mare dis¬ 
ponibilitate de a se adapta la fiecare 
persoană care vine în biserica sa, pentru 
că acei care se îndreaptă spre aceasta 
sunt, în mod sigur, destul de diferiţi. 

Noi îi încurajăm pe preoţi să fie 
responsabili, să aibă grijă de fiecare per¬ 
soană ce calcă pragul locaşului de cult 
ortodox, pentru a o ajuta să se bucure 
de toată bogăţia Ortodoxiei. Aceasta în¬ 
seamnă că în anumite parohii se prac¬ 
tică o împărtăşanie relativ frecventă (în 
fiecare lună sau de mai multe ori pe 
lună), iar în alte parohii chiar în acelaşi 
oraş fiind credincioşii se împărtăşesc de 
mai puţine ori (de pildă, de trei-patru 
ori pe an). în toate cazurile, când noi 
încurajăm preoţii să trezească în credin¬ 
cioşi dorinţa de a se împărtăşi, totdeauna 

le oferim şi mijloacele de a se pregăti cât 
mai bine posibil pentru acest lucru. 

E oarecum dificil să fii ortodox în 
Franţa, însă pretutindeni se cuvine, ca 
următor al lui Hristos, să sublimezi faci 
vizibilă credinţa ta prin viaţa creştină 
pe care o practici, aducând împărăţia 
lui Dumnezeu printre oameni. Acesta 
este o responsabilitate deosebită şi în¬ 
seamnă, totodată, a avea curajul de a te 
comporta, pentru Hristos, diferit faţă de 
celălalt, a avea curajul deosebirii. Prin 
urmare, putem fi diferiţi de alţii, fără însă 
a ne însingura, a ne marginaliza. Putem 
fi, diferiţi, dar şi separaţi, în acelaşi timp. 

Referitor la întrebarea legată de „su¬ 
pravieţuirea" unui tânăr ortodox în Franţa, 
consider că cel care-F iubeşte pe Hristos 
poate vieţui oriunde. Dacă religia creş¬ 
tină ar fi doar o realitate exterioară, 
acest lucru nu ar fi posibil. Dacă tu ai 
experienţa lui Hristos în viaţa ta, dacă 
II iubeşti pe Hristos, dacă Hristos este 
prietenul tău, nimeni nu te va separa de 
El. Poate că acest lucru este dificil, poate 
vei ajunge să-F trădezi, dar, dacă-F iu¬ 
beşti, mereu la El vei reveni şi El te va 
primi întotdeauna. 

Văd că tinerii ortodocşi din Franţa 
sunt înconjuraţi de părinţii lor, de preoţii 
care-i îndrumă şi de micile mănăstiri 
care încep să existe şi la noi. Tocmai de 
aceea pot să mărturisesc un lucru, şi 
anume că tinerii noştri ortodocşi din 
Franţa sunt, de multe ori, adevărate 
exemple pentru noi, cei mai în vârstă. 

Când aţi ajuns să descoperiţi Ortodoxia 
şi în cefei? V-a influenţat oarecum şi spiri¬ 
tualitatea ortodoxă românească? 

împreună cu soţia mea, acum mai 
bine de 20 de ani, am hotărât să mă alătur 
Bisericii Ortodoxe, pentru că am găsit 
în ea un echilibru între Tradiţie şi viată, 
în Franţa, în timpul tinereţii mele, creş¬ 
tinii au fost împărţiţi în două curente: 
progresişti şi tradiţionalişti. în ceea ce 
mă priveşte, această tensiune era de ne¬ 
acceptat. Am găsit în Biserica Ortodoxă, 
aşa cum am afirmat mai înainte, posibi¬ 
litatea de a face o sinteză între verticali¬ 
tatea Tradiţiei şi reînnoirea continuă în 
Duhul Sfânt. Iată, cred că pentru acest 
lucru sunt eu ortodox. 

Ceea ce m-a determinat să aleg lu¬ 
mina Ortodoxiei nu e numai Sfânta 

Liturghie, nu doar cărţile, ci, mai ales, 
întâlnirea cu persoanele vii din Biserică. 
Când am venit pentru prima dată în Ro¬ 
mânia, acum 20 de ani, am întâlnit per¬ 
soane vii, fiinţe vii: bărbaţi, femei, călu- 
gări! Toţi erau vii cu sufletul, dinamici, 
plini de bucuria Duhului! Acest lucru a 
fost, cu adevărat, revelator pentru mine. 

In Franţa eu nu pot fi ortodox numai 
cu cărţi bune despre Ortodoxie. Când 
venim în România, găsim ceea ce nu 
este la noi: un popor ortodox cu cali¬ 
tăţile şi defectele sale, dar care este viu, 
care iubeşte Biserica, pe care-1 văd 
rugându-se şi care îmi inspiră încredere. 

Am întâlnit, de asemenea, în România, 

părinţi duhovniceşti. Acest lucru a fost 

pentru mine hotărâtor, deoarece sunt 

convins că Biserica este acolo unde se 

află sfinţenia şi unde se mărturiseşte 

credinţa cea adevărată. 

/ 

M-a impresionat mult Părintele Be- 
nedict Ghiuş, pe care l-am cunoscut la 
Mănăstirea Cernica, care vorbea fluent 
franceza, dar care, paradoxal, nu spunea 
niciodată un cuvânt. Şi am rămas îm¬ 
preună cu el, în tăcere, timp de un sfert 
de oră, de jumătate de oră, câteodată 

chiar un ceas întreg. Am observat apoi 
cum, de la el spre mine, se revărsa harul 
lui Dumnezeu în tăcere şi că un ceas 
petrecut lângă el fără a rosti nici un 
cuvânt era ca un fel de taină. Chiar şi 
după ce m-am întors în Franţa am rămas 
hrănit de harul lui Dumnezeu, ca şi cum 
m-aş fi împărtăşit. Noi încă nu avem în 
Franţa astfel de părinţi duhovniceşti, cu 
atâta experienţă de viaţă duhovnicească. 

Până unde se pot implica tinerii orto¬ 
docşi în dialogul cu celelalte confesiuni? Unde 
poate fi ecumenismul dăunător acestora? 

Cred că problema este, cu adevărat, 
foarte importantă. Putem să avem ati¬ 
tudini diferite în Biserica Ortodoxă cu 
privire la acest subiect, iar acest lucru 
este normal, deoarece Biserica se defi¬ 
neşte ca loc al libertăţii. în ceea ce mă 
priveşte, după ce am avut multe îndoieli 
în a mă situa de o parte sau de alta a 
taberelor, cred astăzi lucrul următor: 
Biserica Ortodoxă este inima creştinis¬ 
mului, inima care încălzeşte întregul creş¬ 
tinism, aşa după cum inima, în om, 
încălzeşte întreg trupul lui. Atitudinea 
ortodoxă în raport cu creştinii celorlalte 

confesiuni trebuie să fie una plină de căl¬ 
dură, plină de iubire, plină de înţele¬ 
gere, dar, mai ales, plină de smerenie. 
Când deţii cea mai mare comoară, care 
este tezaurul Tradiţiei apostolice şi al 
Sfinţilor Părinţi, trebuie să cauţi spre 
smerenie. Cu cât mai mare este comoara, 
cu atât mai mare trebuie să fie smerenia. 

Cred că unitatea creştinilor se va face 
prin dobândirea sfinţeniei. Cu cât eşti 
mai sfânt, cu atât eşti mai aproape de 
Hristos; cu atât te afli mai mult în uni¬ 
tatea lui Hristos, cu atât mergem mai 
mult spre unitatea cea întru Domnul a 
creştinilor. Trebuie să avem obsesia sfin¬ 
ţeniei, să fim hotărâţi a deveni asemă- 
nători cu Hristos. Celelalte probleme se 

rezolvă în consecinţa acestei asemănări 

/ 

cu Hristos. 

Trebuie să ne rugăm lui Dumnezeu, 
să-L implorăm, să-I cerem a fi vrednici 
de această unitate. Să-L rugăm să ne ierte 
toate păcatele prin care noi putem fi res¬ 
ponsabili, conştienţi sau nu, de o astfel 
de separare. Duhul Sfânt ţine permanent 
cont atât de noi, ortodocşii, cât şi de 
ceilalţi creştini, din afara Bisericii noastre. 

şi de cei ce cred în Dumnezeu, dar nu 
sunt creştini, şi de cei care nu cred în 
Dumnezeu, care cred că nu cred şi care-L 
detestă pe Dumnezeu. 

Ce ne puteţi spune despre riturile orto¬ 
doxe folosite în Franţa, în special despre cel 
ortodox-galican? Ce rost poate avea acest rit 
în viaţa bisericească? Nu poate strica el în 
vreun fel unitatea ortodoxă? 

în Franţa, toate comunităţile ortodoxe 
celebrează aceeaşi Liturghie, a Sfântului 
Ioan Gură de Aur, a Sfântului Vasile cel 
Mare, a Sfântului Grigorie Dialogul. Deci 
nu sunt probleme în această privinţă. 
Dar noi ştim că există, în ţările creştine 
tradiţionale, patrimonii liturgice diferite, 
bogăţii liturgice, care sunt foarte vechi, 
unele tocmai din secolul al Vl-lea. De 
aceea, este important să cunoaştem această 
bogăţie şi nu putem să o facem doar 
prin cărţi. 

Pentru a cunoaşte o Liturghie veche, 
spre exemplu Liturghia după Sfântul 
Marcu şi este valabil acest lucru şi pentru 
Liturghia după Sfântul Gherman de Paris, 
trebuie s-o şi săvârşim. Există biserici în 

Franţa care au primit binecuvântarea 
episcopului de a sluji aşa-numita Litur¬ 
ghie galicană sau galo-romană, iar roa¬ 
dele care s-au cules nu s-au împotrivit 
în niciun fel unităţii Bisericii, deoarece 
preoţii şi credincioşii care săvârşesc această 
Liturghie galicană cunosc, de asemenea. 
Liturghia Sfântului Ioan Gură de Aur, 
şi o săvârşesc în parohie deseori, laolaltă 
cu credincioşii. 

Un aspect important al acestui feno¬ 
men e cel de a oferi posibilitatea res¬ 
pectării culturii unei ţări, patrimoniului 
unei ţări. O tară are o istorie a sa, iar 

dacă oamenii acestei ţări vor să fie orto- 

/ 

docşi, să le fie lăsată posibilitatea de a fi 
şi cetăţeni ai ţării, şi membrii ai Bise¬ 
ricii, cu propria lor cultură. Este o încer¬ 
care, care, pentru moment, nu creează 
dificultăţi. Pe viitor, dacă vor interveni 
probleme, episcopii vor lua o decizie în 
acest sens. 

In orice caz, noi suntem totdeauna în 
ascultarea faţă de episcopi şi avem încre¬ 
dere în grija lor părintească pentru noi. 

Cum trebuie să ne pregătim înainte de 
căsătorie? 

Eu cred că primul lucru este să cerem 
ca Biserica să se roage pentru noi, ca mem¬ 
brii parohiei măcar să ne pomenească, 
la fel cum se cuvine să facă preotul în 
altar. Această cerere trebuie să continue 
pe tot parcursul pregătirii pentru căsă¬ 
torie, chiar dacă aceasta durează şi zece 
ani. Când vă pregătiţi pentru căsătorie, 
să vă obişnuiţi a vă ruga împreună, pentru 
că acest lucru, de-a lungul întregii voastre 
vieţi, vă va fi de mult folos. Familia este 
o mică Biserică. 

In sfârşit, un lucru iarăşi important 
este să aveţi acelaşi părinte duhovnic, care 
poate să se roage pentru voi. Când sunteţi 
descurajaţi, când aveţi ispite, încercări, 
părintele duhovnic vă poate îndruma şi 
vă poate ajuta să înţelegeţi că Hristos 
este prezent în iubirea voastră, că sunteţi, 
de fapt, trei persoane: logodnicul, logod¬ 
nica şi Hristos. Această structură slu¬ 
jeşte drept bază a căsătoriei până la 
moarte şi după moarte. 

Care este părerea Bisericii despre radiestezie? 

în primul rând. Biserica nu este o 
instanţă constrângătoare despre ceea ce 

trebuie să gândească sau să nu gândească 
un om, despre ceea ce trebuie să spună 
sau să nu spună el, dar este totuşi Trupul 
lui Hristos, care oglindeşte plenitudinea 
înţelepciunii lui Dumnezeu. Trebuie, prin 
urmare, să fim atenţi la această înţelep¬ 
ciune. 

Ceea ce aş spune eu despre radies- 
tezie e faptul că, dacă ea este prezentată 
ca o metodă fizică de cercetare, rapor- 
tându-se la energii create, la puteri care 
sunt în lume, nu este un pericol, la fel 
ca fizica nucleară, televiziunea, radioul. 
Să rămânem în domeniul fizic, creat. 
Insă dacă se amestecă radiestezia cu o 
ambiţie spirituală, cu o învăţătură spiri¬ 
tuală, ori dacă se va ajunge la un fel de 
sincretism, nu este ceva plăcut lui Dum¬ 
nezeu. Lucrurile trebuie să rămână acolo 
unde le este locul. 

Ce înseamnă tripla feciorie a Maicii 
Domnului? 

Biserica Ortodoxă cinsteşte tripla fe¬ 
ciorie a Maicii Domnului. Noi vedem, în 
sfintele icoane ale Maicii Domnului, trei 
stele: una pe frunte şi două pe fiecare 
umăr. Fiecare icoană a Maicii Domnului 

exprimă această credinţă, care este cre¬ 
dinţa creştină. Aceasta vrea să însemne 
că Maica Domnului nu a cunoscut bărbat 
înainte de a-L naşte pe Hristos, că şi-a 
păstrat fecioria şi după Naştere şi că n- 
a cunoscut bărbat nici după Naşterea 
Domnului. Este un lucru foarte impor¬ 
tant că Domnul nostru Iisus Hristos nu 
este doar singurul Fiu al lui Dumne¬ 
zeu, ci şi Fiul unic al Fecioarei Maria, 
adică al umanităţii. 

r 

Cum să răspundem provocărilor ce ne 
vin din societate? Cum se poate „ strecura" 
un tânăr prin atâtea ispite ce i se pun înainte? 

Problema se leagă de Psalmul 118, 
care vorbeşte cum să se păstreze un tânăr 
curat. Singură cale pentru ca un tânăr 
să se păstreze curat într-o lume tot mai 
potrivnică lui Dumnezeu este cee de a 
trăi cât mai curând o experienţă perso¬ 
nală a apropierii de Hristos! Este un lucru 
care se cere a fi făcut cât mai grabnic. 
Dacă ai experienţa personală a apropierii 
de Fiul lui Dumnezeu, dacă tu eşti prie¬ 
tenul Fui, dacă nu ţi-ai pus în gând să-F 
trădezi - şi chiar dacă II vei trăda te 

vei întoarce mereu la El cu lacrimi de 
pocăinţă. 

Daţi-ne câteva indicaţii despre cum se 
poate tălcui Sfânta Scriptură. 

In primul rând trebuie să citiţi Sfinţii 

Părinţii. Sfântul Ioan Gură de Aur, de 

pildă, a interpretat aproape toate textele 

Noului Testament, dar şi pe cele din 

Vechiul Testament. Există şi alţi scriitori 

bisericeşti care au alcătuit lucrări despre 

interpretări ale Sfintei Scripturi. Ce este 

însă important e să dobândim modul de 

interpretare patristic, modul de tâlcuire 

al Sfinţilor Părinţi. 

/ / 

Cât de important vedeţi rolul unui du¬ 
hovnic în viaţa familiei? 

Este o problemă căreia Biserica îi 
conferă o foarte mare importanţă. Mi se 
pare că în parohiile ortodoxe este luată 
în considerare fiecare familie, văzând 
puterea ei, credinţa, profunzimea iubirii 
care există în cadrul cuplului, experi¬ 
enţa pe care o au în legătură cu Dum¬ 
nezeu, anturajul comunităţii creştine. In 
funcţie de aceste elemente diferite, este, 
intr-adevăr, că părintele duhovnicesc 

este printre noi, în familie, pentru a ma¬ 
nifesta dragostea şi ocrotirea cea pă¬ 
rintească a lui Dumnezeu. Noi aşteptăm 
de la părintele duhovnic, care ne ajută 
cu multă iubire, cu multă răbdare câte¬ 
odată chiar mustrându-ne, dar cu bună¬ 
tate, sprijin binecuvântat pentru a ne 
trăi viaţa după voia lui Dumnezeu, spre 
a ne elibera de patimile noastre, din 
deznădejde. 

Este foarte important ca familia sau 
cuplul să creadă cu adevărat în Dum¬ 
nezeu şi-n Taina Preoţiei. Este necesară 
o relaţie de încredere, iar nu una de 
autoritate. In Biserică nu e vorba de o 
autoritate din afară, ci de o relaţie ba- 
zată pe încredere. Dacă îi ascultăm pe 
preoţii şi episcopii noştri, e pentru că 

noi credem în validitatea Tainei Preoţiei. 

/ 

Preotul sau părintele duhovnicesc, 
în cadrul cuplului, este un îndrumător 
psihologic, o expresie a paternităţii pentru 
noi. Trebuie să-i facem cunoscute toate 
ascunzişurile relaţiei noastre, să-i dezvă¬ 
luim toate problemele ca unui părinte, 
pentru a putea aborda aceste lucruri 
uneori dureroase, dar care ne întunecă 
viaţa, pentru a fi plăcuţi întotdeauna 

lui Dumnezeu. Nu trebuie să ne înte¬ 
meiem viaţa noastră pe cerinţele tot mai 
păgubitoare ale societăţii de azi, ci trebuie 
să vieţuim după cum ne sfătuieşte Biserica. 
De aceea, se cuvine a cere preoţilor noştri 
să ne asculte, să ne povăţuiască şi să ne 
ajute să purtăm crucea de-a lungul în¬ 
tregului drum al vieţii noastre. 

Ce influenţă exercită căsătoria cu un 
viitor preot asupra vieţii duhovniceşti a femeii? 

Cred că acest lucru depinde mult de 
modul în care soţia a putut să fie aso¬ 
ciată pregătirii soţului său pentru preoţie. 
Acest lucru este foarte important. Eu 

cunosc o familie în care soţia nu a devenit 

/ 

conştientă niciodată de responsabilitatea 

ei de preoteasă, adică înţelege rolul ei 

de soţie de preot ca pe o realitate străină, 

exterioară, necrezând cu adevărat în ceea 

ce soţul ei a fost ales a învăţa. 

^ / / 

In cazul în care cuplul are conştiinţa 
că slujeşte Bisericii, aceasta poate fi 
pentru soţia preotului un lucru extraor¬ 
dinar, pentru că toţi cei botezaţi sunt 
deja slujitori ai lui Hristos, bărbaţi şi 
femei. 

în familia unui preot există deja un 
sacerdoţiu comun prin Botez. Prin urmare, 
este deja un cuplu sacerdotal, înainte 
chiar ca bărbatul să devină preot. Iar 
după ce el a fost hirotonit, această viaţă 
comună, care este deja o viaţă sacerdo¬ 
tală, se va concentra în slujirea altarului 
şi-n slujirea comunităţii. Iar soţia îşi va 
găsi locul său aproape în mod natural, 
mai ales dacă oameni din comunitate îi 
vor susţine şi le vor fi aproape cu încre¬ 
derea lor. 

Am observat în România o frumoasă 
expresie care se referă la soţia preotului: 
„coana preoteasă" este semnul că poporul 
are conştiinţa locului pe care această fe¬ 
meie îl ocupă în comunitate, căci are 
nevoie de multă abnegaţie, de multă 
răbdare pentru a trăi această viaţă de 
sacrificiu. 

Dacă nu avem încredere în duhovnicul 
nostru , cum ar trebuie să procedăm? Ce 
putem face pentru a ne alege un duhovnic 
după voia lui Dumnezeu? 

Aceasta este o problemă foarte gravă 
şi, din păcate, nu neapărat o atât de mare 
excepţie. Câteodată diavolul, prin intrigile 

sale, încearcă să se aşeze între noi şi 
duhovnicul nostru. Dacă diavolul reuşeşte 
să despartă credinciosul de duhovnicul 
său, a câştigat deja destul teren în su¬ 
fletul celui nemulţumit. 

/ 

Trebuie, în primul rând, să luptăm 
pe plan duhovnicesc împotriva îndoielii, 
împotriva calomniei şi, chiar dacă de¬ 
fectele părintelui duhovnicesc sunt evi¬ 
dente, să nu ne abatem ochii asupra lor, 
după cum spune Scriptura, că nu tre¬ 
buie să dezvăluim lumii „goliciunea" 
spirituală a părintelui nostru. Să ne rugăm 
pentru el, să postim pentru el, pentru ca 
Dumnezeu să nu retragă harul de pă¬ 
rinte duhovnicesc al duhovnicului. 

Singurul caz în care trebuie să ne 
alegem un alt duhovnic, este dacă celă¬ 
lalt îndrumător duhovnicesc e un eretic, 

dacă falsifică învăţătura de credinţă. In 
/ / 

alt caz, trebuie să ne purtăm şi această 
cruce, ca şi în familie, în problema 

divorţului. 

/ 

Dacă noi căutăm un nou duhovnic, 
trebuie să cerem acest lucru lui Dum¬ 
nezeu, pentru că nu putem să primim 
un îndrumător duhovnicesc decât de la 


37 



Dumnezeu. Dacă am primit acest du¬ 
hovnic, trebuie să-l suportăm, chiar de-1 
vom vedea căzând în păcat, pentru că 
noi vom avea în inima noastră idea că 
părintele duhovnicesc nu e un om perfect. 
Doar Hristos e fără de păcat. Părintele 
duhovnicesc e doar calea care ne con¬ 
duce spre Hristos. Trebuie să-l acceptăm 
cu slăbiciunile lui. Deseori poate fi obosit, 
slăbit duhovniceşte, dar noi trebuie să 
fim îngăduitori. 

Sunt trei lucruri pe care se cuvine a 
le urma: să avem încredere în părintele 
duhovnicesc, chiar dacă el greşeşte; să 
ne rugăm lui Dumnezeu, în caz că totuşi 
dorim un alt duhovnic, pentru a ne rândui 
un îndrumător spiritual cât mai potrivit; 
şi, în al treilea rând, să-l susţinem, prin 
rugăciunile noastre, pe acesta. 

Din experienţa sfinţiei voastre , ce sfat 
puteţi da tinerilor pentru a merge mai departe 
pe calea lui Dumnezeu? 

Pentru mine, cel mai important este 
darul pe care mi l-a dat Dumnezeu ca 
preot şi slujitor al Său în Biserică, lucru 
care este cu adevărat o experienţă du¬ 
hovnicească extraordinară, o experienţă 

a iertării. Dacă noi vom face experienţa 
iertării, adică a fi iertat de Dumnezeu şi 
de semenii noştri şi de a ierta, la rândul 
nostru, pe alţii, îl vom cunoaşte pe Dum¬ 
nezeu, care S-a pogorât la noi pentru a 
ne ridica din mlaştina păcatului. 

Pentru mine este experienţa cea mai 
importantă, iar o astfel de revelaţie n-o 
putem găsi în altă parte, ci doar în Bise¬ 
rica lui Hristos. Acesta este un lucru 
specific creştinismului. Experienţa iertării 
trebuie s-o ducem mai departe în lume, 
căci ea nu este una de tip psihologic, ci 
e o taină, o experienţă harismatică, lu¬ 
minată de harul lui Dumnezeu. 

